《鼎仪宅分韵送其兄武仪还昆山得倪字》
明代·李东阳

君家好兄弟，恩义两不睽。岂唯举止似，语笑皆天倪。

我本通家友，三年负招携。留欢极酣乐，饱德无嫌懠。

凉秋入庭树，风露忽已凄。昔作凤和鸣，今为雁分栖。

悠悠沧江上，道路阻莫跻。到门见桑梓，登堂颂黄鲵。

人生重骨肉，至乐谅不齐。送君东城去，蔓草青萋萋。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。